section_heading: Opis dobra
paragraph_text: Oltar sv. Marije glavni je i jedini oltar u kapeli sv. Petra i Pavla. Drveni retabl oltara je tektonskog tipa, skulptiran i polikromiran, jednostavne arhitektonske koncepcije i bogate dekoracije. Horizontalno je podijeljen na predelu, sredi dio, atiku i atički zaključak. Oltar je izrađen 1691.godine u radionici vjerojatno pavlinske provenijencije (obližnji lokaliteti su pavlinski samostan i crkva u Sveticama te crkva u Svetičkom Hrašću).